

PROJEKTS uz 20.08.2025.

vēlamais izskatīšanas datums:

domē 28.08.2025.

sagatavotājs un ziņotājs: V.Kuks

LĒMUMS

Ādažos, Ādažu novadā

2025. gada 28.augustā **Nr.**«DOKREGNUMURS»

**Par piekrišanu zemes Bezdelīgu ielā 4, Kalngalē iegūšanai īpašumā**

Ādažu novada pašvaldības dome izskatīja Kirgiztānas Republikas pilsoņa [Vārds uzvārds] (turpmāk – Iesniedzējs) 13.08.2025. iesniegumu (reģ. Nr. ĀNP/1-11-1/25/4731 (turpmāk – Iesniegums)), ar lūgumu izsniegt izziņu par domes piekrišanu nekustamā īpašuma Bezdelīgu iela 4, Kalngale, Carnikavas pag., Ādažu nov. (kadastra numurs 8052 007 0035 (turpmāk - Zemesgabals)), iegūšanai īpašumā. Iesniegumam pievienots 31.07.2025. Pirkuma līgums. Iesniegumā norādīts Zemesgabala turpmākās izmantošanas mērķis – pastāvīgā dzīvesvieta.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Pārdevēja īpašuma tiesība uz Zemesgabalu nostiprināta Carnikavas pagasta zemesgrāmatas nodalījumā Nr. 633.
2. Nekustamā īpašuma valsts kadastra informācijas sistēmā apbūvētam Zemesgabalam 0,085 ha platībā ar kadastra apzīmējumu 8052 007 0035 reģistrēts nekustamā īpašuma lietošanas mērķis “Individuālo dzīvojamo māju apbūve”, lietošanas mērķa kods 0601.
3. Atbilstoši Carnikavas novada teritorijas plānojumam 2018.-2028. gadam (turpmāk - teritorijas plānojums) Zemesgabals atrodas Savrupmāju apbūves teritorijā (DzS3), tā noteikta, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un tās galvenais izmantošanas veids ir dārza māju un vasarnīcu apbūve.
4. Starptautisko un Latvijas Republikas nacionālo sankciju likuma 5. panta otrās daļas prasību izpildei SIA “Lursoft” 20.08.2025. tika pārbaudītas ziņas par Iesniedzēju. Subjekts sankciju sarakstos nav atrasts.
5. Uz darījuma aktu neatteicās Nacionālo drošību apdraudošu darījumu ierobežošanas likums.
6. Uz Zemesgabalu neattiecas likuma „Par zemes privatizāciju lauku apvidos” 29. panta otrajā daļā minētie ierobežojumi. Iesniegumā norādītais Zemesgabala turpmākās izmantošanas mērķis nav pretrunā ar teritorijas plānojumu.
7. Saskaņā ar likuma “Par zemes privatizāciju lauku apvidos” 28. panta ceturto daļu, Iesniedzējs atbilst darījumu subjekta raksturojumam, kurš zemi var iegūt īpašumā, ievērojot šā likuma [29. pantā](https://likumi.lv/ta/id/74241#p29) noteiktos ierobežojumus un [30. pantā](https://likumi.lv/ta/id/74241#p30) noteiktajā kārtībā. Zemesgabalā paredzētā apbūve atbilst pašvaldības teritorijas plānojumam.

Pamatojoties uz likuma „Par zemes privatizāciju lauku apvidos” 28. panta ceturto daļu, 29. panta otro daļu, 30. panta pirmo un otro daļu, Ādažu novada pašvaldības dome

**NOLEMJ:**

1. Izsniegt Kirgiztānas Republikas pilsonim [Vārds, uzvārds] , personas kods […], dzīvesvietas adrese: […], izziņu par Ādažu novada pašvaldības domes piekrišanu iegūt īpašumā nekustamā īpašuma Bezdelīgu iela 4, Kalngale, Carnikavas pag., Ādažu nov., zemesgabalu 0,0838 ha (838 m2) platībā (kadastra numurs 8052 007 0035, zemes vienības kadastra apzīmējums 8052 007 0035) ar turpmākās izmantošanas mērķi saskaņā ar teritorijas plānojumu – Savrupmāju apbūve.
2. Pašvaldības Centrālas pārvaldes Nekustamā īpašuma nodaļai sagatavot 1. punktā noteikto izziņu un pēc pašvaldības nodevas samaksas izsniegt Iesniedzējam.
3. Lēmumu var apstrīdēt Administratīvajā rajona tiesā Baldones iela 1A, Rīga, LV-1007, mēneša laikā no tā spēkā stāšanās dienas (paziņošanas dienas adresātam).
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

*Centrālas pārvaldes Administratīvajai nodaļai, NĪN,GRN @*

*Vollijs Kuks, t. 24114151*